Държавен вестник, бр. 45, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  45
2. взаимодействието на органите на държав­
ната власт и юридическите лица, които работят 
за защита от домашно насилие;
3. финансирането на проекти на юридиче­
ски лица с нестопанска цел за разработване 
и изпълнение на програмите и обучението по 
чл. 6, ал. 7 от Закона за защита от домашното 
насилие, наричан по-нататък „закона“. 
Чл. 2. (1) Средствата за финансиране на про­
грамите по чл. 6, ал. 7 от закона се предвиждат 
ежегодно по бюджета на Министерството на 
правосъдието.
(2) При определяне на средствата за съ­
ответната година се гарантират разходите по 
сключени договори от предходни периоди.
Чл. 3. (1) Министърът на вътрешните работи 
съвместно с министъра на правосъдието, ми­
нистъра на труда и социалната политика и ми­
нистъра на финансите разработва всяка година 
проект на Национална програма за превенция 
и защита от домашно насилие, който внася за 
приемане от Министерския съвет.
(2) Юридическите лица, които работят 
за защита от домашно насилие, участват в 
разработването на Националната програма 
за превенция и защита от домашно насилие 
и предоставят информация за реализирани и 
планирани от тях дейности за превенция и 
защита от домашно насилие.
(3) С Националната програма за превенция 
и защита от домашно насилие се определят:
1. целите по приоритетни области на пре­
венцията и защитата от домашно насилие;
2. дейностите за превенция и защита от 
домашно насилие; 
3. отговорните органи и партньорите за 
изпълнение на целите на програмата;
4. финансовото осигуряване на дейностите, 
определени в програмата;
5. очакваните резултати от изпълнението 
на програмата.
Г л а в а  в т о р а 
ВЗАИМОДЕЙСТВИЕ ПРИ ЗАЩИТА ОТ 
ДОМАШНО НАСИЛИЕ И ИЗПЪЛНЕНИЕ 
НА МЕРКИТЕ ЗА ЗАЩИТА ОТ ДОМАШ­
НОТО НАСИЛИЕ
Раздел І
Взаимодействие при защита от домашно насилие
Чл. 4. (1) При защита от домашно насилие 
органите на изпълнителната власт, съдили­
щата, общините и юридическите лица, които 
работят за защита от домашното насилие, си 
взаимодействат. 
(2) Взаимодействието по ал. 1 се осъщест­
вява чрез:
1. обмен на информация за случаите на молби 
за защита от домашно насилие, за изпълнение 
на мерки за защита и за създадени програми 
за превенция и защита от домашно насилие;
2. извършване на съвместни действия при 
защита от домашно насилие. 
(3) За осъществяване на взаимодействието 
по ал. 2 се създава и поддържа информация от: 
1. Министерството на правосъдието – за 
програмите по чл. 6, ал. 7 от закона, финан­
сирани по реда на глава трета;
2. Министерството на вътрешните рабо­
ти – за изпълнението на наложените мерки по 
чл. 5, ал. 1, т. 1, 2 и 3 от закона;
3. дирекция „Социално подпомагане“ – за 
изпълнението на наложените мерки по чл. 5, 
т. 4 и 6 от закона; 
4. юридическите лица, получили финанси­
ране по реда на глава трета – за изпълнението 
на наложените мерки по чл. 5, т. 5 от закона.
(4) Информацията по ал. 3 се публикува 
на интернет страницата на съответните адми­
нистрации и на юридическите лица, получили 
финансиране по реда на глава трета.
Чл. 5. Редът за осъществяване на взаимо­
действието между органите на Министерството 
на вътрешните работи и на Министерството на 
труда и социалната политика при защита от 
домашно насилие се определя с инструкция на 
министъра на вътрешните работи и на минис­
търа на труда и социалната политика.
Раздел ІІ
Изпълнение на мерките за защита от домашно 
насилие
Чл. 6. Полицейските органи следят за из­
пълнението на заповедта за защита, когато с 
нея е наложена мярка по чл. 5, ал. 1, т. 1, 2 
и 3 от закона.
Чл. 7. (1) В случай на неизпълнение на 
наложена мярка по чл. 5, ал. 1, т. 1, 2 и 3 от 
закона пострадалото лице или лицето, устано­
вило нарушението, подава сигнал до съответ­
ното районно управление на Министерството 
на вътрешните работи.
(2) Полицейските органи извършват про­
верка на подадения сигнал, като в случаите 
на неизпълнение на наложената мярка пред­
приемат действия съгласно Наказателно-про­
цесуалния кодекс.
(3) Когато нарушението по ал. 1 не със­
тавлява престъпление, полицейските органи 
съставят протокол за предупреждение по реда 
на чл. 56 от Закона за Министерството на въ­
трешните работи.
Чл. 8. (1) Когато извършителят откаже 
доброволно да изпълни наложена мярка по 
чл. 5, ал. 1, т. 2 от закона, пострадалото лице 
подава молба до районното управление на 
Министерството на вътрешните работи по 
местонахождението на жилището за оказване 
на съдействие.